pythainlp/thaigov-v2-corpus-22032023 huggingface dataset:
วันพฤหัสบดีที่ 2 มีนาคม 2566
02/03/2566
เมื่อวันที่ 28 กุมภาพันธ์ 2566 เวลา 13.00 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วย นายพุทธิกรณ์ วิชัยดิษฐ์ อุตสาหกรรมจังหวัดนครราชสีมา นางคนึงนิจ ทยายุทธ ผอ.ศูนย
ผู้ตรวจราชขการลงพื้นที่นครราชสีมา จับมือสถานประกอบการร่วมขับเคลื่อนนโยบาย MIND ของกระทรวงอุตสาหกรรม มุ่งยกระดับ“อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ
เมื่อวันที่ 28 กุมภาพันธ์ 2566 เวลา 13.00 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วย นายพุทธิกรณ์ วิชัยดิษฐ์ อุตสาหกรรมจังหวัดนครราชสีมา นางคนึงนิจ ทยายุทธ ผอ.ศูนย์ส่งเสริมอุตสาหกรรมภาคที่ 6 และคณะเจ้าหน้าที่ ได้ลงพื้นที่ตรวจเยี่ยมสถานประกอบกิจการอุตสาหกรรมในพื้นที่จังหวัดนครราชสีมา ณ บริษัท ซี.พี.สหอุตสาหกรรม จำกัด ประกอบกิจการ ผลิตผลิตภัณฑ์กระสอบและผืนผ้าพลาสติก
โดย ผู้ตรวจสมพลฯ ได้แจ้งนโยบาย MIND ของกระทรวงอุตสาหกรรม ซึ่งมุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน ซึ่งสถานประกอบการดังกล่าวได้มีการขับเคลื่อนตามนโยบาย MIND โดยมีการนำกระบวนการสวมถุงพลาสติกและการเย็บปากถุงพลาสติกให้กลุ่มชุมนุมใกล้เคียงบริเวณโรงงาน เพื่อสร้างรายได้ให้ชุมชน และฝึกอาชีพให้กับคนในชุมชน
ทั้งนี้ สถานประกอบการดังกล่าวได้รับรางวัลและมาตรฐานการรองรับระบบคุณภาพต่างๆ และมีการจัดกิจกรรมความรับผิดชอบทางสังคมเพื่อทำประโยชน์แก่ชุมชนอย่างต่อเนื่อง
วันศุกร์ที่ 3 มีนาคม 2566
03/03/2566
รัฐมนตรีว่าการกระทรวงยุติธรรม พร้อมรองปลัด ยธ. เยี่ยมชมสนามวัวชนพัทลุง-ตรัง ฟังความเห็นชาวบ้านนำไปร่างกฎหมายปศุสัตว์ให้สมบูรณ์เพื่อประชาชน
รัฐมนตรีว่าการกระทรวงยุติธรรม พร้อมรองปลัด ยธ. เยี่ยมชมสนามวัวชนพัทลุง-ตรัง ฟังความเห็นชาวบ้านนำไปร่างกฎหมายปศุสัตว์ให้สมบูรณ์เพื่อประชาชน ชี้ของดีพื้นบ้านต้องโกอินเตอร์ พัฒนากติกาให้เป็นสากล หวังดึงดูดต่างชาติ สร้างเม็ดเงินเข้าประเทศ
ในวันศุกร์ที่ ๓ มีนาคม ๒๕๖๖ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย พันตำรวจโท ประวุธ วงศ์สีนิล รองปลัดกระทรวงยุติธรรม นายวิชัย ไชยมงคล เลขาธิการ ป.ป.ส. และข้าราชการ เยี่ยมชมสนามกีฬาชนโค บ้านควนขนุน จ.พัทลุง และสนามกีฬาชนโคบ้านควนตรัง จ.ตรัง เพื่อศึกษาแนวทางและรับฟังข้อเสนอแนะในการร่างกฎหมายปศุสัตว์
นายสมศักดิ์ กล่าวว่า ตนเดินทางมาภาคใต้ ในสมัยที่เป็น รมว.ยุติธรรม รวมครั้งนี้ก็เป็น ๑๖ ครั้งแล้ว ที่ผ่านมาตนมางานมหกรรมไกล่เกลี่ยหนี้สินครัวเรือน งานสร้างการรับรู้ประมวลกฎหมายยาเสพติด และการปลดล็อกพืชกระท่อม แต่วันนี้ตนนำเรื่องที่ชอบมาบอก คือ วัวชน โดย ๒๐ ปีที่แล้ว สมัยที่ตนเป็น รมว.เกษตรและสหกรณ์ฯ ตนได้เคยเสนอโครงการโคล้านตัว ซึ่งขณะนี้ก็มีพรรคใหญ่ อย่างพรรคเพื่อไทยและพรรครวมไทยสร้างชาติ ก็มีนโยบายหาเสียงด้านการเกษตร ซึ่งมีพื้นฐานมาจากโครงการวัวล้านตัวทั้งสิ้น โดยขณะนี้กระทรวงยุติธรรมได้ผลักดันร่างกฎหมายที่เกี่ยวกับปศุสัตว์ ผ่านความเห็น ครม. แล้ว เมื่อวันที่ ๒๑ กุมภาพันธ์ ๒๕๖๕ หลังจากที่ตนได้เร่งให้หน่วยงานในกระทรวงยุติธรรม ช่วยกันร่างกฎหมาย นี่คือสิ่งที่เราพยายามผลักดันมาตลอด
นายสมศักดิ์ กล่าวอีกว่า ล่าสุดกระทรวงมหาดไทย ได้อนุญาตจัดให้มีการเล่นการพนันประเภทสัตว์ต่อสู้กันหรือแข่งขันสัตว์ถึงผู้ว่าราชการจังหวัดทุกจังหวัด ซึ่งกีฬาสัตว์ท้องถิ่น เช่น วัวชน ไก่ชน ปลากัด และม้า จัดการแข่งขันและเล่นพนันได้ ซึ่งเรื่องนี้จะเป็น Soft Power ช่วยให้ระบบเศรษฐกิจและการท่องเที่ยวของไทย โกอินเตอร์ เป็นที่น่าสนใจของชาวต่างชาติ และเราต้องทำกติกาให้เป็นสากล ลดการบาดเจ็บของสัตว์ และมีการทำสัญลักษณ์ให้ชัดว่าตัวไหนเป็นฝั่งไหน เช่น การใช้ผ้าสีพันเขา เพื่อให้นักท่องเที่ยวดูออก รวมถึงการพัฒนาสายพันธุ์สัตว์ ทำใบเพ็ดดีกรี ( Pedigree) หรือ ใบประวัติ เวลาขายจะได้ราคาสูงกว่าเดิม ส่วนเรื่องการพนันต้องทำให้ถูกต้อง ทำแพลตฟอร์มออนไลน์ มีการเก็บภาษี ก็จะสามารถเอาเงินเข้ากองทุนเพื่อนำมาใช้ในการพัฒนาประเทศได้ เช่น กองทุนการศึกษา กองทุนแก้ความยากจน และมีการถ่ายทอดสดทั่วประเทศ จะได้ค่าลิขสิทธิ์อีกมหาศาล หากทำกฎหมายนี้ไม่สำเร็จ เราก็จะยังย่ำอยู่กับที่ ขาดรายได้เสียโอกาสในการพัฒนาท่องเที่ยว
"นี่คือสิ่งที่ผมชอบ และจะทำต่อไปให้พี่น้องประชาชน และจะต้องทำให้เป็นสากล กีฬาวัวชนเราจะดูกันเองแค่คนใต้หรือคนไทยไม่ได้ วันนี้เราต้องยกระดับโกอินเตอร์ ต้องดูได้ทั่วโลก อย่างปศุสัตว์ในออสเตรเลีย มีมูลค่า ๔๔๐,๐๐๐ ล้านบาท มีการจ้างงานมากกว่า ๔๐๐,๐๐๐ คน ส่วนภาคใต้ของไทยมีวัวพร้อมชนปีละ ๑๐,๐๐๐ ตัว และมีเงินหมุนเวียนในพื้นที่ไม่น้อยกว่า ๗๓,๑๑๓ ล้านบาท ซึ่งหากเรายกระดับมีกฎหมายก็จะเพิ่มมูลค่าได้อีก ทั้งการขายพันธุ์ การดึงนักท่องเที่ยวและสปอนเซอร์ ดังนั้นผมจึงหวังว่าทุกคนจะช่วยกันเสนอความเห็นและร่วมกันผลักดันร่างกฎหมายนี้ให้สำเร็จ" นายสมศักดิ์ กล่าว
วันศุกร์ที่ 3 มีนาคม 2566
กรมการขนส่งทางราง ลงพื้นที่จังหวัดระยอง - จันทบุรี กำกับติดตามความพร้อมการส่งออกทุเรียนในฤดูกาลของผลิตจากภาคตะวันออกไปยังสาธารณะรัฐประชาชนจีน ผ่านรถไฟไทย - ลาว - จีน
...
วันที่ 2 มี.ค. 66 ที่ผ่านมา นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคมพร้อมคณะตรวจเยี่ยมจากกรมการขนส่งทางราง และสถาบันวิจัยและพัฒนาเทคโนโลยีระบบราง (สทร.) ลงพื้นที่ร่วมกับนายพิทวัฒน์ อ่อนทองหลาง ผู้อำนวยการสำนักวิจัยและพัฒนาการเกษตรเขตที่ 6 เพื่อกำกับติดตามเตรียมความพร้อมการขนส่งออกทุเรียนภาคตะวันออกผ่านระบบรางไปยังจีนในฤดูกาลของการผลิตปี 2566
​ปัจจุบันการส่งออกทุเรียนจากภาคตะวันออกไปยังประเทศจีน ผู้ประกอบการขนส่งสินค้ามีทางเลือกในการใช้เส้นทางการขนส่งหลากหลายรูปแบบ ประกบด้วย 1. ทางถนน 2 เส้นทาง คือ ผ่านด่านศุลกากรเชียงของ จังหวัดเชียงราย ผ่าน สปป.ลาว ไปยังนครคุนหมิง หรือ ผ่านด่านศุลกากรมุกดาหาร/นครพนมไปยัง สปป. ลาว เวียดนาม ที่ปลายทางนครหนานหนิงและนครกวางโจว 2. ทางรถไฟจากสถานีรถไฟมาบตาพุด จังหวัดระยอง ไปยังด่านศุลกากรหนองคาย ผ่าน Dry Port ท่านาแล้ง เวียงจันทน์ สปป.ลาว ไปยังนครคุนหมิงหรือแยกไปนครกว่างโจว 3. ทางเรือผ่านท่าเรือแหลมฉบังไปยังท่าเรือชายฝั่งทะเลที่สำคัญของจีน 4. ทางอากาศผ่านทางอากาศยานสุวรรณภูมิ
การลงพื้นที่คราวนี้ เพื่อเตรียมความพร้อมสำหรับการขนส่งทุเรียนในภาคตะวันออกตั้งแต่ต้นทางจนถึงปลายทาง ซึ่งคาดว่าการขนส่งทุเรียนของภาคตะวันออกในฤดูกาลนี้ (มีนาคม - กรกฎาคม) 700,000 - 800,000 ตัน จะเป็นไปอย่างมีประสิทธิภาพยิ่งขึ้น โดยมีการตั้งเป้าหมายเพิ่มการขนส่งทุเรียนผ่านระบบรางในฤดูกาลนี้ถึงประมาณ 3,000 ตู้/เดือน ซึ่งภาครัฐและเอกชนได้มีความร่วมมือกันอย่างใกล้ชิด อาทิ
1. สำนักวิจัยและพัฒนาการเกษตรเขตที่ 6 ได้ระดมผู้ตรวจรับรองสินค้าเกษตรจากทั่วประเทศเป็นกรณีพิเศษถึง 60 นาย เพื่อให้การตรวจรับรองทุเรียนในฤดูการนี้เป็นไปด้วยความรวดเร็วโดยยังคงรักษามาตรฐานไว้ รวมถึงใช้ Seal Lock เพื่อลดขั้นตอนการตรวจปล่อยสินค้าที่ด่านชายแดน และใช้ระบบสารสนเทศให้บริการและออกใบรับรองทางอิเล็กทรอนิกส์
2. ผู้รับขนส่งสินค้าและการรถไฟแห่งประเทศไทยได้มีความร่วมมือนำร่อง เพื่อรับรองความพร้อมของหัวจักรและขบวนขนส่งสินค้าตลอดฤดูกาลนี้จากสถานีรถไฟมาบตาพุดไปยัง Dry Port ท่านาแล้ง เวียงจันทน์
3. ภาคเอกชนและภาครัฐมีการประสานงานการเปลี่ยนถ่ายการขนส่งสินค้าที่ชายแดน โดยถอดบทเรียนจากฤดูกาลผลิตที่ผ่านมา พร้อมทั้งกรมการขนส่งทางรางร่วมกับกรมศุลกากร ลงพื้นที่ Dry Port ท่านาแล้ง เวียงจันทน์ ช่วงปลายเดือนมกราคมที่ผ่านมา
4. สถานการณ์การขาดแคลนตู้สินค้าลดลง
5. การยกเลิกมาตรการตรวจ COVID-19 ของ สปป. ลาว และจีน
ทั้งนี้ จากการตรวจสอบตลาดเบื้องต้นพบว่า ผลผลิตและราคาทุเรียนของภาคตะวันออกในฤดูกาลนี้น่าจะเป็นที่พอใจ สามารถขนส่งไปยังตลาดสำคัญในประเทศจีนได้อย่างสะดวก และปลอดภัย สามารถลดต้นทุนการขนส่งสินค้า โดยมีทางเลือกรูปแบบการขนส่งทั้งทางถนน ทางราง ทางน้ำ และทางอากาศ ซึ่งทำให้สามารถกระจายผลไม้ซึ่งเป็นพืชเศรษฐกิจที่มีมูลค่าไปยังต่างประเทศได้ตามความต้องการภายในระยะเวลาที่เหมาะสม
วันพฤหัสบดีที่ 2 มีนาคม 2566
บริษัท ท่าอากาศยานไทย จำกัด (มหาชน)  ร่วมบรรยายในงาน Inter Airport South East Asia (IASEA) 2023
...
บริษัท ท่าอากาศยานไทย จำกัด (มหาชน) ร่วมบรรยายในงาน Inter Airport South East Asia (IASEA) 2023
นางลัชชิดา อาภาพันธุ์ ผู้ช่วยกรรมการผู้อำนวยการใหญ่ (สายงานยุทธศาสตร์) บริษัท ท่าอากาศยานไทย จำกัด (มหาชน) กระทรวงคมนาคม ในฐานะผู้แทน ทอท. ร่วมบรรยายหัวข้อ “Spotlight on Southeast Asia: Airport Expansion at the Largest Hubs” ในงาน Inter Airport South East Asia (IASEA) 2023 โดยมีวัตถุประสงค์เพื่อให้ผู้บริหารท่าอากาศยานและผู้เชี่ยวชาญด้านอุตสาหกรรมการบินได้มีโอกาสทำความรู้จัก แลกเปลี่ยนประสบการณ์ ความคิดเห็น ตลอดจนหารือร่วมกันเกี่ยวกับสถานการณ์และแนวโน้มที่จะส่งผลกระทบต่อธุรกิจการขนส่งทางอากาศในอนาคต ภายใต้แนวคิดหลัก “Reconditioning for Asia’s Long-haul Growth” ระหว่างวันที่ 1 - 3 มีนาคม 2566 ณ โรงแรม Marina Bay Sands สาธารณรัฐสิงคโปร์
วันพฤหัสบดีที่ 2 มีนาคม 2566
รมว.สุชาติ มอบเลขานุการรัฐมนตรีว่าการกระทรวงแรงงานเป็นประธานในพิธีเพื่อน้อมรำลึก "พระบิดาแห่งมาตรฐานการช่างไทย"
กระทรวงแรงงาน โดยกรมพัฒนาฝีมือแรงงาน จัดพิธีถวายเครื่องราชสักการะแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร “พระบิดาแห่งมาตรฐานการช่างไทย” พร้อมนิทรรศการเทิดพระเกียรติ และกิจกรรมวันมาตรฐานฝีมือแรงงานแห่งชาติ 2 มีนาคม 2566 เน้
วันพฤหัสบดีที่ 2 มีนาคม 2566
02/03/2566
​ผู้ตรวจสมพลฯ ตรวจราชการรอบ 1 นครราชสีมา เน้นย้ำเจ้าหน้าที่ดำเนินการตาม MIND ของกระทรวงอุตสาหกรรม
ผู้ตรวจราชการตรวจราชการรอบ 1 นครราชสีมา เน้นย้ำเจ้าหน้าที่ดำเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน”
เมื่อวันที่ 28 กุมภาพันธ์ 2566 นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่จังหวัดนครราชสีมา ตรวจราชการกรณีปกติ รอบที่ 1 ประจำปีงบประมาณ พ.ศ. 2566 โดยมี นายพุทธิกรณ์ วิชัยดิษฐ์ อุตสาหกรรมจังหวัดนครราชสีมา นางคนึงนิจ ทยายุทธ ผู้อำนวยการศูนย์ส่งเสริมอุตสาหกรรมภาคที่ 6 นายประสิทธิ์ ศรีพรหม ผู้อำนวยการสำนักงานอุตสาหกรรมพื้นฐานและการเหมืองแร่ เขต 6 นครราชสีมา และเจ้าหน้าที่ เข้าร่วมรับการตรวจราชการในครั้งนี้ พร้อมรายงานตามประเด็นการตรวจราชการกรณีการตรวจกำกับ เร่งรัด ติดตาม เพื่อขับเคลื่อนการดำเนินงานที่สำคัญ และโครงการสำคัญของกระทรวงอุตสาหกรรม
ทั้งนี้ ผู้ตรวจสมพลฯ ได้มอบนโยบายโดยเน้นย้ำให้เจ้าหน้าที่ทุกคนดำเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” และเน้นย้ำให้โรงงานและผู้ประกอบการ ใช้ทั้ง 4 มิติในการดำเนินธุรกิจ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ โรงงานค้างชำระค่าธรรมเนียม กรณีโรงงานเลิกประกอบการแต่คงค้างชำระค่าธรรมเนียมให้ติดตามเร่งรัดดำเนินการให้เป็นที่สิ้นสุด การตรวจ กำกับ ดูแลโรงงาน ให้กำกับดูแลโดยเฉพาะกรณีที่ต้องติดตามดูแลเป็นพิเศษ ซึ่งส่วนมากเป็นรายที่มีเรื่องร้องเรียน ให้ดำเนินการตรวจอย่างละเอียด มีแผนปฏิบัติงานที่ชัดเจน และมีบันทึกการตรวจสอบทุกครั้ง การบริหารจัดการกากอุตสาหกรรม ให้ติดตามการขออนุญาตนำกากออกนอกโรงงาน และรายงานข้อมูลกากอุตสาหกรรมผ่านระบบสารสนเทศฯ ให้ดำเนินการภายในระยะเวลาที่กำหนด สินเชื่อกองทุนพัฒนาเอสเอ็มอีตามแนวประชารัฐ เมื่อผู้ประกอบการได้รับอนุมัติสินเชื่อแล้ว จะต้องติดตามสถานะการประกอบกิจการอย่างต่อเนื่อง และเมื่อมีเหตุภาวะฉุกเฉินขอให้ลงพื้นที่และรายงานข้อมูลเบื้องต้นผ่านกลุ่มไลน์ฯ โดยทันทีเพื่อให้ผู้บริหารได้รับทราบข้อมูล และรายงานผลการตรวจสอบข้อเท็จจริงเพิ่มเติมต่อไป และผู้ตรวจสมพลฯ ได้ให้กำลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชนและกระทรวงอุตสาหกรรม
และในโอกาสเดียวกันนี้ ผู้ตรวจสมพลฯ และคณะเจ้าหน้าที่ได้ลงพื้นที่ตรวจเยี่ยมการก่อสร้างอาคาร สำนักงานอุตสาหกรรมจังหวัดนครราชสีมาแห่งใหม่ ตั้งอยู่ที่ ตำบลปรุใหญ่ อำเภอเมือง จังหวัดนครราชสีมา
วันพฤหัสบดีที่ 2 มีนาคม 2566
ก.เกษตรฯ เข้าร่วมประชุมคณะกรรมการวัคซีนแห่งชาติ ครั้งที่ 1/2566
ก.เกษตรฯ เข้าร่วมประชุมคณะกรรมการวัคซีนแห่งชาติ ครั้งที่ 1/2566
วันพฤหัสบดีที่ 2 มีนาคม 2666 นายอนุทิน ชาญวีรกูล รองนายกรัฐมนตรี และ รมว.สาธารณสุข เป็นประธานการประชุมคณะกรรมการวัคซีนแห่งชาติ ครั้งที่ 1/2566 ณ ห้องประชุมชัยนาทนเรนทร สำนักงนปลัดกระทรวงสาธารณสุข โดยปลัดกระทรวงเกษตรและสหกรณ์ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมประชุมดังกล่าว ผ่านระบบ Meeting มีเรื่องสำคัญในที่ประชุมคือ
1) ความก้าวหน้าเรื่องการวิจัยพัฒนาวัคซีนป้องกันโรคติดเชื้อไวรัสโคโรนา 2019 (โควิด 19) ในประเทสไทย
2) ข้อเสนอเชิงนโยบายการจัดหาวัคซีนในกรณีมีเหตุฉุกเฉินหรือมีเหตุจำเป็น
3) นโยบายการเร่งรัดการให้บริการสร้างเสริมภูมิคุ้มกันโรค
4) การให้วัคซีนป้องกันโรคโปลิโอชนิดฉีด (IPV) จาก 1 เข็ม เป็น 2 เข็ม ตามมติคณะอนุกรรมการสร้างเสริมภูมิคุ้มกันโรค
5) แผนการฉีดวัคซีนป้องกันมะเร็งปากมดลูก (HPV) ในเด็กนักเรียนหญิงชั้นประถมศึกษาปีที่ 5 หรือ อายุ 11-12 ปี ตามสิทธิประโยชน์ที่ต้องได้รับ (2 เข็ม)
6) นโยบายและแผนยุทธศาสตร์ความมั่นคงด้านวัคซีนแห่งชาติ พ.ศ. 2563–2565 ปีงบประมาณ 2565
วันศุกร์ที่ 3 มีนาคม 2566
รองปลัดเกษตรฯ ติดตามความก้าวหน้าโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ปี 2566
รองปลัดเกษตรฯ ติดตามความก้าวหน้าโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ปี 2566
นายอภัย สุทธิสังข์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะทำงานโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ครั้งที่ 1/2566 โดยมีผู้แทนหน่วยงานทั้งในและนอกสังกัดที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ และผ่านระบบ Zoom Cloud Meeting ว่า การประชุมคณะทำงานโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ครั้งที่ 1/2566 ในวันนี้ เป็นการติดตามความก้าวหน้าการดำเนินโครงการฯ ประจำปีงบประมาณ พ.ศ. 2566 ในภาพรวม ตามที่กระทรวงเกษตรฯ ได้กำหนดแนวทางการดำเนินงานและแผนปฏิบัติการโครงการฯ ประกอบด้วย 1) ได้จัดตั้งทีมกลุ่มอำเภอจากกลุ่มงานของสำนักงานเกษตรและสหกรณ์จังหวัด และมอบหมายกลุ่มอำเภอดำเนินการในพื้นที่แล้ว ทั้งหมด 76 จังหวัด 2) แต่งตั้งคณะทำงานโครงการฯ ระดับอำเภอแล้ว 58 จังหวัด 711 อำเภอ 3) จัดประชุมคณะกรรมการขับเคลื่อนงานด้านการเกษตรระดับจังหวัดแล้ว 72 จังหวัด
4) จัดประชุมคณะทำงานโครงการฯ ระดับอำเภอหรือคณะทำงานขับเคลื่อนงานด้านเกษตรระดับอำเภอแล้ว 429 อำเภอ
5) คัดเลือกอาสาสมัครเกษตรหมู่บ้านแล้ว 304 หมู่บ้าน 6) จัดประชุมคณะกรรมการหมู่บ้านร่วมกับอาสาสมัครเกษตรหมู่บ้านแล้ว 172 หมู่บ้าน และ 7) คัดเลือกหมู่บ้านแล้ว 526 หมู่บ้าน ทบทวนแผนพัฒนาการเกษตรระดับหมู่บ้านแล้ว 73 หมู่บ้าน และจัดทำแผนธุรกิจเกษตรรายสินค้าแล้ว 11 แผน ขณะเดียวกัน ได้รับทราบรายงานความก้าวหน้าการดำเนินโครงการฯ ของจังหวัด
จากสำนักงานเกษตรและสหกรณ์จังหวัดน่าน จังหวัดกาญจนบุรี จังหวัดอุบลราชธานี และจังหวัดนครศรีธรรมราช
ซึ่งเป็นตัวแทนสรุปรายงานฯ ของแต่ละภาค พบว่ามีความก้าวหน้าตามลำดับพอสมควร
ทั้งนี้ ที่ประชุมมีมติเห็นชอบร่วมกัน โดยมอบหมายสำนักแผนงานและโครงการพิเศษ แจ้งสำนักงานเกษตรและสหกรณ์จังหวัด เพื่อเร่งรัดติดตามการดำเนินการคัดเลือกหมู่บ้านให้แล้วเสร็จตามแผนปฏิบัติการโครงการฯ ประจำปีงบประมาณ พ.ศ. 2566 และขอให้หน่วยงานที่เกี่ยวข้อง อาทิ กระทรวงพาณิชย์ กรมการปกครอง และธนาคารเพื่อการเกษตรและสหกรณ์การเกษตร (ธ.ก.ส.) กำชับหน่วยงานในระดับพื้นที่ให้การสนับสนุน มีส่วนร่วมในการดำเนินโครงการฯ และพิจารณาแหล่งเงินทุน เพื่อสนับสนุนแผนธุรกิจเกษตรรายสินค้าของหมู่บ้านตามภารกิจที่รับผิดชอบ รวมทั้งมอบหมายให้หน่วยงานในสังกัด
นำแผนงาน/โครงการจากการทบรวนแผนพัฒนาการเกษตรระดับหมู่บ้าน มาบรรจุไว้ในแผนพัฒนาการเกษตรและสหกรณ์
ของจังหวัด และผลักดันเข้าสู่คำของบประมาณประจำปีของหน่วยงาน จังหวัด และกลุ่มจังหวัดต่อไป
วันศุกร์ที่ 3 มีนาคม 2566
03/03/2566
หน.ผู้ตรวจ ก.อุตฯ ร่วมประชุมชี้แจงหน่วยงานเครือข่าย จ. พะเยา เพื่อขับเคลื่อนนโยบายสำคัญของรัฐบาลและกระทรวงอุตสาหกรรม
หัวหน้าผุ้ตรวจราชการกระทรวงอุตสาหกรรม ร่วมประชุมชี้แจงหน่วยงานเครือข่าย จ. พะเยา เพื่อขับเคลื่อนนโยบายสำคัญของรัฐบาล และกระทรวงอุตสาหกรรม สู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืน
เมื่อวันที่ 2 มีนาคม 2566 เวลา 11.00 น. ณ ห้องประชุมสำนักงานอุตสาหกรรมจังหวัดพะเยา นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ร่วมประชุมชี้แจงหน่วยงานเครือข่าย จ. พะเยา ชี้แจงการขับเคลื่อนนโยบายสำคัญของรัฐบาล และกระทรวงอุตสาหกรรม สู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืน สร้างการประกอบกิจการ โรงงานวิถีใหม่ภายใต้แนวคิด “ปั้นอุตสาหกรรมคู่ชุมชน” ตามนโยบายปลัดกระทรวงอุตสาหกรรม และรับฟังแนวทางการดำเนินงานและความร่วมมือในการ บูรณาการการทำงานระหว่างหน่วยงานในพื้นที่ ปัญหาอุปสรรค ข้อเสนอแนะจากหน่วยงานสังกัดกระทรวงอุตสาหกรรม ได้แก่ ผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาพะเยา (นายนพรัตน์ ชาญวนังกูร) และภาคเอกชน ผู้แทนสภาอุตสาหกรรมจังหวัดพะเยา (นายคมน์ มีสี) พร้อมร่วมหารือในหัวข้อการดำเนินงานของภาคอุตสาหกรรมในพื้นที่ โดยเน้นสร้างความร่วมมือของภาคีเครือข่ายภาคเอกชนในจังหวัดพะเยา บูรณาการร่วมกันเพื่อก่อให้เกิดการขับเคลื่อนตามนโยบาย MIND อย่างเป็นรูปธรรม เสริมสร้างศักยภาพการประกอบกิจการให้มีความเข้มแข็ง สามารถเข้าถึงแหล่งเงินทุนในระดับวงเงินที่สูงขึ้น ควบคู่ไปกับการอำนวยความสะดวก และจัดทำโครงการพัฒนาอุตสาหกรรมในด้านต่าง ๆ ให้ตอบสนองต่อความต้องการของผู้ประกอบการในพื้นที่ ลดการสร้างปัญหาสิ่งแวดล้อม สร้างความร่วมมือระหว่างโรงงานและชุมชนโดยรอบโรงงานให้อยู่ร่วมกันได้ ซึ่งจะนำไปสู่ผลสัมฤทธิ์ในการอยู่ร่วมกันระหว่างภาคอุตสาหกรรมของจังหวัดพะเยากับชุมชนโดยรอบโรงงานได้อย่างยั่งยืนต่อไป
วันพฤหัสบดีที่ 2 มีนาคม 2566
02/03/2566
โฆษกรัฐบาลเผย ยอดโครงการขอรับการส่งเสริมการลงทุนปี 2565 มีจำนวน 2,119 โครงการ มูลค่าเงินลงทุนกว่า 6.6 แสนล้านบาท รัฐบาลพร้อมผลักดันไทยให้เป็น Hub อุตสาหกรรมอนาคต รับเศรษฐกิจดิจิทัล
โฆษกรัฐบาลเผย ยอดโครงการขอรับการส่งเสริมการลงทุนปี 2565 มีจำนวน 2,119 โครงการ มูลค่าเงินลงทุนกว่า 6.6 แสนล้านบาท รัฐบาลพร้อมผลักดันไทยให้เป็น Hub อุตสาหกรรมอนาคต รับเศรษฐกิจดิจิทัล
วันนี้ (2 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานคณะกรรมการส่งเสริมการลงทุน (BOI) มีนโยบายผลักดันยุทธศาสตร์เพื่อส่งเสริมในการลงทุนในอนาคตของไทยให้เป็นผลรูปธรรม ซึ่งในปี 2565 มีตัวเลขยอดโครงการขอรับการส่งเสริมการลงทุนจำนวน 2,119 โครงการ มูลค่าเงินลงทุนกว่า 6.6 แสนล้านบาท
โฆษกประจำสำนักนายกรัฐมนตรี กล่าวว่า ด้วยยุทธศาสตร์การส่งเสริมการลงทุนของ BOI เพื่อช่วยดึงดูดการลงทุนไทยมากขึ้น เช่น มาตรการรักษาและขยายฐานการผลิตเดิม มาตรการส่งเสริมการย้ายฐานธุรกิจ และมาตรการ LTR (Long Term Resident visa) เพื่อดึงดูดชาวต่างชาติที่มีศักยภาพสูงให้เข้ามาลงทุนในประเทศไทย นอกจากนี้ BOI ได้ปรับโครงสร้างอุตสาหกรรม ยกระดับอุตสาหกรรมเดิม ที่มีความโดดเด่นควบคู่กับการสร้างอุตสาหกรรมใหม่ที่มีศักยภาพ และสร้างความเข้มแข็งให้กับห่วงโซ่อุปทาน ระบบโลจิสติกส์ ทั้งนี้ BOI ได้กำหนดอุตสาหกรรมอนาคตที่มุ่งจะพัฒนาในช่วงระยะเวลา 3-5 ปีข้างหน้า ได้แก่ BCG EV Electric Digital และ Creative เพื่อตั้งรับกับเศรษฐกิจดิจิทัล
โฆษกประจำสำนักนายกรัฐมนตรี กล่าวเพิ่มเติมว่า จากข้อมูลการลงทุนในปี 2565 บริษัทข้ามชาติรายใหญ่ให้ความสนใจเข้ามาลงทุนในไทยอย่างต่อเนื่อง ซึ่งมีโครงการที่ขอรับการส่งเสริมมีจำนวน 2,119 โครงการ มูลค่าเงินลงทุนกว่า 6.6 แสนล้านบาท โดยคำขอรับการส่งเสริมการลงทุนโดยตรงจากต่างประเทศ หรือ FDI (Foreign Direct Investment) มีมูลค่ารวมกว่า 4.3 แสนล้านบาท เพิ่มขึ้นถึง 36% โดยมูลค่าคำขอสูงที่สุด ได้แก่ จีน ญี่ปุ่น สหรัฐอเมริกา ไต้หวัน และสิงคโปร์ ตามลำดับ สะท้อนให้เห็นถึงความเชื่อมั่นของนักลงทุนที่มีต่อศักยภาพของประเทศไทยในการเป็นฐานการผลิตและการลงทุนที่สำคัญในภูมิภาค
“นายกรัฐมนตรี เร่งผลักดันแผนพัฒนาเศรษฐกิจการลงทุนของไทย ในประเด็นการส่งเสริมลงทุนจากต่างชาติ และเชื่อมั่นว่ารัฐบาลไทยดำเนินการมาอย่างถูกทาง ส่งเสริมมาตรการเพื่อการพัฒนาเศรษฐกิจและการลงทุนมาอย่างต่อเนื่อง ควบคู่ไปกับการพัฒนาโครงสร้างพื้นฐาน ทั้งประเด็นที่เกี่ยวกับกฎหมายและโครงสร้างพื้นฐานเพื่อพัฒนาศักยภาพเพิ่มโอกาสทางการแข่งขัน ทั้งนี้ เชื่อมั่นว่าไทยมีความโดดเด่น เป็นต่อในสายตานักลงทุนหลายด้าน ทั้งเรื่องโครงสร้างพื้นฐานที่มีคุณภาพ ฐานซัพพลายเชนที่ดีที่สุดแห่งหนึ่งในภูมิภาค โดยเฉพาะผู้ผลิตวัตถุดิบและชิ้นส่วนรองรับอุตสาหกรรม บุคลากร/แรงงานมีขีดความสามารถ รวมถึงสิทธิประโยชน์ที่จะได้จากการลงทุน ทำให้ประเทศไทยเป็นจุดมุ่งหมายสำคัญในสายตาต่างชาติที่ต้องการเข้ามาลงทุนตลอดมา ทั้งนี้ รัฐบาลมุ่งมั่นทำงานต่อไป เพื่อพัฒนาเศรษฐกิจไทยทั้งภาพรวม และฐานราก เพื่อยกระดับคุณภาพชีวิตที่ดีของประชาชนไทยทุกคน” นายอนุชาฯ กล่าว
วันพฤหัสบดีที่ 2 มีนาคม 2566
02/03/2566
ออมสินเปิดศูนย์รับแจ้งเหตุภัยมิจฉาชีพทางการเงิน
ด่วน! ออมสินเปิดศูนย์รับแจ้งเหตุภัยมิจฉาชีพทางการเงิน พร้อมให้บริการ 24 ชม. ติดต่อได้ที่ GSB Contact Center โทร. 1115 กด 6 ย้ำชัดธนาคารไม่มีการส่ง SMS แนบลิงก์ให้ลูกค้าทุกกรณี
นายวิทัย รัตนากร ผู้อำนวยการธนาคารออมสิน เปิดเผยว่า ด้วยปัจจุบันมีลูกค้าและประชาชนจำนวนมากที่ประสบภัยถูกมิจฉาชีพล่อลวงด้วยวิธีการต่าง ๆ เป็นเหตุให้ต้องสูญเสียทรัพย์สินโดยรู้เท่าไม่ถึงการณ์ ดังนั้น เพื่อเป็นการดูแลลูกค้าและอำนวยความสะดวกแก่ผู้ที่ประสบเหตุ ธนาคารออมสินจึงเปิดศูนย์รับแจ้งเหตุภัยมิจฉาชีพทางการเงิน ทาง GSB Contact Center โทร. 1115 กด 6 โดยลูกค้าธนาคารออมสินที่ประสบเหตุ พบธุรกรรมที่ผิดปกติ หรือสงสัยว่าตนเองมีความเสี่ยงจากการถูกล่อลวงและอาจสูญเสียเงินจากบัญชีธนาคารออมสิน สามารถติดต่อแจ้งเหตุที่ศูนย์ฯ ดังกล่าวได้ตลอด 24 ชั่วโมง
นอกจากนี้ ธนาคารขอย้ำเตือนลูกค้าและประชาชนให้เพิ่มความระมัดระวังอย่าหลงเชื่อหรือเผลอกดลิงก์ใด ๆ โดยธนาคารไม่มีการส่ง SMS ไปยังโทรศัพท์มือถือของลูกค้าชวนให้กดลิงก์ที่แนบไปพร้อมกับข้อความ หากลูกค้าได้รับข้อความ SMS หรือรับสายโทรศัพท์อ้างว่าติดต่อจากธนาคารออมสิน หรือ ได้รับข้อความทางโซเชียลมีเดียเชิญชวนให้แจ้งข้อมูลส่วนบุคคลใด ๆ ธนาคารขอความร่วมมือโปรดตรวจสอบแหล่งที่มาของข้อความก่อนทุกครั้ง โดยปัจจุบัน ช่องทางสื่อสารหลักของธนาคารออมสิน ได้แก่ www.gsb.or.th facebook : GSB Society LINE : GSB Society และ LINE : GSB Now รวมถึง GSB Contact Center โทร. 1115
https://www.gsb.or.th/news/gsbpr9-65-2/
วันศุกร์ที่ 3 มีนาคม 2566
03/03/2566
​ปฏิบัติการฝนหลวงพร้อมแก้ปัญหา PM2.5 “เชียงใหม่-แม่สอด” สภาพอากาศเป็นอุปสรรค
​ปฏิบัติการฝนหลวงพร้อมแก้ปัญหา PM2.5 “เชียงใหม่-แม่สอด” สภาพอากาศเป็นอุปสรรค
วันที่ 3 มีนาคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้ติดตามความพร้อมของหน่วยปฏิบัติการฝนหลวง ใน 5 ภูมิภาค จำนวน 7 ศูนย์ เพื่อเข้าแก้ปัญหาฝุ่นละอองขนาดเล็ก (PM2.5) ที่มีค่าเกินมาตรฐาน รวมถึงเข้าช่วยเหลือพื้นที่การเกษตรที่ประสบภัยแล้ง สร้างความชุ่มชื้นให้กับป่าไม้ การป้องกันการเกิดไฟป่าและบรรเทาปัญหาหมอกควัน ซึ่งทุกหน่วยมีความพร้อมขั้นสูงสุด และสามารถออกปฏิบัติการในทุกโอกาสเมื่อสภาพอากาศเหมาะสม
อย่างเมื่อ 1 มี.ค. ที่ผ่านมา ทางกรมฝนหลวงและการบินเกษตร ได้รับเรื่องขอรับบริการจากพื้นที่ภาคเหนือ จังหวัดกําแพงเพชร ตาก ลําปาง อุตรดิตถ์ เชียงใหม่ และภาคตะวันออก จังหวัดฉะเชิงเทรา และระยอง แต่เจ้าหน้าที่ไม่สามารถออกปฏิบัติการได้ เนื่องจากสภาพอากาศไม่เหมาะสม เช่น ความชื้นสัมพัทธ์เฉลี่ยระดับปฏิบัติการมีค่าต่ํากว่า 60% อากาศมีเสถียรภาพส่งผลให้เมฆไม่ก่อตัวในพื้นที่เป้าหมาย หรือกลุ่มเมฆในพื้นที่เป้าหมายไม่เข้าเงื่อนไขการปฏิบัติการ
นางสาวรัชดา กล่าวด้วยว่า นายเฉลิมชัยฯ ได้มอบกรอบแนวทางการปฏิบัติการฝนหลวงให้มีความยืดหยุ่น ปรับเปลี่ยนตามสถานการณ์ของสภาพอากาศและความต้องการน้ำในแต่ละพื้นที่ของประเทศ เพื่อตอบโจทย์ความเดือดร้อนของประชาชน โดยมีอากาศยานทั้งหมด 30 ลำ ประกอบด้วย อากาศยานของกรมฝนหลวงและการบินเกษตร จำนวน 24 ลำ และอากาศยานของกองทัพอากาศ จำนวน 6 ลำ ทั้งนี้ นอกจากการแก้ปัญหาฝุ่นPM2.5 และหมอกควัน การปฏิบัติการของกรมฯยังครอบคลุมการเติมน้ำต้นทุนให้กับอ่างเก็บน้ำและเขื่อนต่าง ๆ ของประเทศ โดยเริ่มดำเนินการไปแล้วตั้งแต่วันที่ 1 มีนาคม จนถึงวันที่ 30 กันยายน 2566 ซึ่งประชาชนสามารถแจ้งข้อมูลและขอฝนหลวงได้ที่หมายเลขโทรศัพท์ 02-109-5100 ต่อ 410 หรือช่องทางเพจ Facebook กรมฝนหลวงและการบินเกษตร, Instagram, Tiktok, Twitter : @drraa_pr และศูนย์ปฏิบัติการฝนหลวงทั้ง 7 ศูนย์ทั่วประเทศ
วันศุกร์ที่ 3 มีนาคม 2566
ประชุมการตรวจราชการแบบบูรณาการของผู้ตรวจราชการประจำปีงบประมาณ พ.ศ. 2566 รอบที่ 1
ประชุมการตรวจราชการแบบบูรณาการของผู้ตรวจราชการประจำปีงบประมาณ พ.ศ. 2566 รอบที่ 1
วันนี้ (3 มีค. 66) - นางสาวสุกันยาณี ยะวิญชาญ หัวหน้าผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมประชุมการตรวจราชการแบบบูรณาการของผู้ตรวจราชการประจำปีงบประมาณ พ.ศ. 2566 รอบที่ 1 ร่วมกับ นางชื่นชีวัน ลิมป์ธีระกุล ผู้ตรวจราชการสำนักนายกรัฐมนตรี เขตตรวจราชการที่ 8 พร้อมด้วยคณะผู้ตรวจราชการกระทรวงฯ และหัวหน้าส่วนราชการที่เกี่ยวข้องของจังหวัดชลบุรีโดยเป็นการประชุมเพื่อติดตามแผนงานและโครงการ ดังนี้
1. การขับเคลื่อนประเด็นนโยบายสำคัญของรัฐบาล (Issue) ได้แก่ การท่องเที่ยวและการพัฒนาศักยภาพคนตลอดช่วงชีวิต
2. การตรวจราชการตามมาตรา55 แห่งพระราชกฤษฎีกาว่าด้วยการบริหารงานเชิงพื้นที่ แบบบูรณาการ พ.ศ. 2565 และ การตรวจติดตามงานอื่น ๆ ตามที่คณะรัฐมนตรี นายกรัฐมนตรี รองนายกรัฐมนตรี รัฐมนตรีประจำสำนักนายกรัฐมนตรี หรือปลัดสำนักนายกรัฐมนตรีมอบหมาย ได้แก่ การตรวจติดตามโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานของศาสตราจารย์ ดร. สมเด็จเจ้าฟ้าฯ กรมพระศรีสวางควัฒน วรขัตติยราชนารี, การตรวจติดตามการแก้ไขปัญหาสิ่งปลูกสร้าง ของส่วนราชการที่ใช้งบประมาณแผ่นดิน และการตรวจติดตามการควบคุมเครื่องดื่มแอลกอฮอล์ ประจำปีงบประมาณ พ.ศ.2566
____________________
วันพฤหัสบดีที่ 2 มีนาคม 2566
ครม. ขยายระยะเวลา “สินเชื่อเพื่อผู้ได้รับผลกระทบจากโควิด-19” ของ ธ.ออมสิน และ ธ.ก.ส. อีก 2 ปี ช่วยลูกหนี้ที่ประสบปัญหาสภาพคล่องทางการเงิน
.....
ที่ประชุมครม. (28 ก.พ. 66) ได้ปรับปรุงหลักเกณฑ์การดำเนินโครงการสินเชื่อเพื่อเป็นค่าใช้จ่าย “สำหรับผู้มีอาชีพอิสระ” ที่ได้รับผลกระทบจากโรคโควิด - 19
.
โดยขยายระยะเวลากู้เพิ่มอีก 2 ปี จากเดิมไม่เกิน 3 ปี เป็นไม่เกิน 5 ปี สิ้นสุดระยะเวลากู้วันที่ 24 มี.ค. 68
.
สำหรับช่วยเหลือลูกหนี้ที่ประสบปัญหาสภาพคล่องทางการเงิน และมีรายได้ไม่เพียงพอที่จะชำระหนี้ได้ตามกำหนด มีเวลาในการผ่อนชำระหนี้มากขึ้นและสามารถทยอยชำระหนี้ได้ตามศักยภาพ
.
ทั้งนี้ โครงการสินเชื่อเพื่อเป็นค่าใช้จ่ายสำหรับผู้มีอาชีพอิสระที่ได้รับผลกระทบจากโรคโควิด-19 มีวัตถุประสงค์เพื่อเพิ่มสภาพคล่องชั่วคราวในการดำรงชีวิตแก่ประชาชนที่มีอาชีพอิสระ โดยมีวงเงินสินเชื่อรวม 40,000 ล้านบาท คือ
.
• ธนาคารออมสิน สนับสนุนสินเชื่อวงเงิน 20,000 ล้านบาท
• ธ.ก.ส. สนับสนุนสินเชื่อวงเงินรวม 20,000 ล้านบาท
.
ปัจจุบัน ได้สิ้นสุดระยะเวลาดำเนินโครงการฯ หรือสิ้นสุดการอนุมัติสินเชื่อแล้ว ตั้งแต่วันที่ 30 มิ.ย. 2564 และข้อมูล ณ วันที่ 21 ก.พ. 66 พบว่า
> ธ.ออมสิน มียอดอนุมัติสินเชื่อ 1,980,464 ราย เป็นจำนวนเงิน 19,804.64 ล้านบาท มียอดสินเชื่อคงค้าง 6,669 ล้านบาท
> ธ.ก.ส. มียอดอนุมัติสินเชื่อจำนวน 913,548 ราย เป็นจำนวนเงิน 9,086 ล้านบาท มียอดสินเชื่อคงค้าง 2,349 ล้านบาท
.
อ่านเพิ่มเติม คลิกhttps://www.thaigov.go.th/news/contents/details/65450
.
#ไทยคู่ฟ้า#สื่อสารรัฐบาลไทย
-------------------
วันเสาร์ที่ 11 มีนาคม 2566
11/03/2566
​โฆษกรัฐบาลเผย นายกฯ เตรียมกล่าวปาฐกถาต่อคณะนักธุรกิจจากสหรัฐฯ ในวันที่ 13 มีนาคม นี้
ยินดีสหรัฐฯ นำคณะผู้แทนทางการค้าทั้งภาครัฐและเอกชนจัดประชุม Trade Winds ที่กรุงเทพฯ ช่วยเสริมสร้างโอกาสและศักยภาพการค้าไทย-สหรัฐฯ เพิ่มมากขึ้น
วันนี้ (11 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีสหรัฐฯ นำคณะผู้แทนทางการค้าทั้งภาครัฐและเอกชน มาจัดการประชุม Trade Winds ที่กรุงเทพฯ ระหว่างวันที่ 13 - 15 มี.ค. 2566 ซึ่งจะช่วยเสริมสร้างโอกาสและศักยภาพการค้าไทย-สหรัฐฯ มากยิ่งขึ้น ทั้งนี้ นายกรัฐมนตรีเตรียมกล่าวปาฐกถาต่อคณะนักธุรกิจจากสหรัฐฯ ในวันที่ 13 มีนาคม 2566 ด้วย
โฆษกประจำสำนักนายกรัฐมนตรีกล่าวว่า สำนักงานการค้าระหว่างประเทศ (International Trade Administration) ของสหรัฐฯ ได้เล็งเห็นถึงศักยภาพของประเทศไทย ในฐานะประเทศที่มีขนาดเศรษฐกิจขนาดใหญ่ในเอเชียตะวันออกเฉียงใต้ และมีความสำคัญทางเศรษฐกิจเพิ่มขึ้นในเวทีโลก รวมถึงไทยและสหรัฐฯ ยังมีศักยภาพในการขยายความร่วมมือการค้าและการลงทุน โดยเฉพาะในอุตสาหกรรมเทคโนโลยีชั้นสูง พลังงาน และยานยนต์ไฟฟ้า จึงพิจารณาจัดการประชุม Trade Winds Mission and Business Forum 2023 ซึ่งนางมาริสา ลาโก (Ms. Marisa Lago) ปลัดกระทรวงพาณิชย์สหรัฐฯ จะนำธุรกิจและองค์กรสหรัฐฯ กว่า 100 แห่ง มาประชุมร่วมกันที่กรุงเทพฯ เพื่อเสริมสร้างความร่วมมือทางเศรษฐกิจ การค้า และผลประโยชน์ร่วมกันระหว่างไทยและสหรัฐฯ
สำหรับการประชุม Trade Winds ครั้งนี้ สถานเอกอัครราชทูตสหรัฐฯ ประจำประเทศไทยระบุว่า จะเป็นเวทีการค้าที่มีคณะผู้แทนทางการค้านำโดยรัฐบาลสหรัฐฯ เดินทางมาร่วมประชุมคณะที่ใหญ่ที่สุด โดยในการประชุม Trade Winds ที่ผ่านมาทั้ง 12 ครั้ง ประสบความสำเร็จในการเสริมสร้างข้อตกลงทางการค้ามากมาย คิดเป็นมูลค่ากว่า 3,400 ล้านเหรียญสหรัฐฯ ซึ่งการประชุม Trade Winds ในปีนี้ จะมีการจัดการประชุมกับนักการทูตด้านพาณิชย์ของสหรัฐฯ จากประเทศต่าง ๆ ในเอเชียกว่า 20 ประเทศ การประชุมจับคู่ระหว่างธุรกิจ และการประชุมกับเจ้าหน้าที่รัฐบาลไทย ซึ่งจะช่วยกระตุ้นการค้าและการลงทุนระหว่างประเทศของไทยและสหรัฐฯ ได้อย่างมาก
“นายกรัฐมนตรีขอบคุณที่สหรัฐฯ เชื่อมั่นศักยภาพทางเศรษฐกิจของประเทศไทย โดยเฉพาะในอุตสาหกรรมเทคโนโลยีชั้นสูง พลังงาน และยานยนต์ไฟฟ้า โดยที่ผ่านมา รัฐบาลมุ่งที่จะขับเคลื่อนความร่วมมือทางเศรษฐกิจระหว่างทั้งสองประเทศให้ใกล้ชิด เพื่อเสริมสร้างมูลค่าการค้าระหว่างกันให้เพิ่มขึ้น ซึ่งจะเป็นโอกาสสำคัญในการผลักดันความร่วมมือทางการค้าและการลงทุนระหว่างไทยและสหรัฐฯ สำหรับการประชุม Trade Winds ครั้งนี้ นายกรัฐมนตรีจะมีโอกาสกล่าวปาฐกถาต่อคณะนักธุรกิจสหรัฐฯ ในวันที่ 13 มีนาคม 2566 ซึ่งจะเป็นโอกาสสำคัญกับการค้าและการลงทุนระหว่างไทยและสหรัฐฯ ให้หลากหลายมิติและครอบคลุมมากยิ่งขึ้นในอนาคต” นายอนุชาฯ กล่าว
วันศุกร์ที่ 10 มีนาคม 2566
ข่าวสารการลงพื้นที่ตรวจราชการ จังหวัดฉะเชิงเทรา
วันศุกร์ที่10 มีนาคม 2566
นายกรัฐมนตรีเป็นประธานพิธีเปิดสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พ.ศ. 2562 จ.ฉะเชิงเทรา
​​นายกรัฐมนตรีสักการะหลวงพ่อพระพุทธโสธร และกราบนมัสการเจ้าอาวาสวัดโสธรวรารามวรวิหาร เพื่อความเป็นสิริมงคล ในการลงพื้นที่ตรวจราชการ จ.ฉะเชิงเทรา
วันเสาร์ที่ 11 มีนาคม 2566
รฟม. ขอเชิญชวนผู้สนใจเข้าร่วมกิจกรรม Road Show เผยแพร่ความรู้ความเข้าใจเกี่ยวกับการขอข้อมูลข่าวสารของราชการ วันจันทร์ที่ 13 มีนาคม นี้ บริเวณแยกศรีย่าน - แยกซังฮี้
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับ โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เตรียมจัดกิจกรรมเผยแพร่ความรู้ความเข้าใจเกี่ยวกับการขอข้อมูลข่าวสาร ตามพระราชบัญญัติข้อมูลข่าวสารของราชการ พ.ศ. 2540 ในรูปแบบ Road Show และจัดบูธนิทรรศการ ในวันจันทร์ที่ 13 มีนาคม 2566 เวลา 13.00 - 15.00 น. บริเวณแนวสายทางโครงการรถไฟฟ้าสายสีม่วงฯ ตั้งแต่แยกศรีย่าน - แยกซังฮี้
โดยกิจกรรมดังกล่าว จะมีการให้ความรู้เกี่ยวกับพระราชบัญญัติข้อมูลข่าวสารของราชการ พ.ศ. 2540 ซึ่งจะช่วยให้ประชาชนมีความเข้าใจเกี่ยวกับสิทธิของตนเองในการเข้าถึงข้อมูลข่าวสารเกี่ยวกับโครงการต่าง ๆ ของภาครัฐ ซึ่งล้วนเกี่ยวพันต่อการดำรงชีวิตของภาคประชาชนไม่ทางใดก็ทางหนึ่งมากยิ่งขึ้น พร้อมกันนี้ ภายในกิจกรรมยังมีการแนะนำการเข้าถึงข้อมูลข่าวสารของ รฟม. และช่องทางในการติดต่อศูนย์ข้อมูลข่าวสารของ รฟม. ตลอดจนมีการประชาสัมพันธ์ข้อมูลแนวเส้นทาง และความคืบหน้างานก่อสร้างของโครงการรถไฟฟ้าสายสีม่วงฯ อีกด้วย
รฟม. จึงขอเชิญชวนประชาชนที่อยู่ตามแนวสายทางโครงการรถไฟฟ้าสายสีม่วงฯ และ/หรือ มีความสนใจทุกท่าน เข้าร่วมรับฟังสาระน่ารู้จากกิจกรรม และร่วมสนุกตอบคำถามเพื่อรับของที่ระลึกสุดพิเศษจาก รฟม. ได้ตามวัน เวลาและสถานที่ข้างต้น ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
วันเสาร์ที่ 11 มีนาคม 2566
รฟท. ร่วมประชุม คณะกรรมการบูรณาการกู้ชีพฉุกเฉิน และความปลอดภัยทางถนน วุฒิสภา
โชว์ความพร้อมระบบดูแลผู้โดยสารในสถานการณ์ฉุกเฉิน
เมื่อวันที่ 8 มีนาคม 2566 เวลา 13.30 น. คณะกรรมการบูรณาการกู้ชีพฉุกเฉินและความปลอดภัยทางถนน วุฒิสภา ร่วมประชุมและศึกษาดูงานการสาธิตระบบกู้ชีพฉุกเฉิน การเตรียมความพร้อม เพื่อรองรับกรณีเกิดการเจ็บป่วยฉุกเฉินภายในสถานีกลางกรุงเทพอภิวัฒน์ ซึ่งเป็นการบูรณาการร่วมกันระหว่างการรถไฟแห่งประเทศไทย (รฟท.) กระทรวงคมนาคมกับหน่วยงานภาคีเครือข่ายความปลอดภัย ให้สามารถช่วยเหลือผู้ป่วยในกรณีฉุกเฉิน ทันเหตุการณ์ สร้างความเชื่อมั่นให้กับผู้ใช้บริการของ รฟท.
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ รฟท.เปิดเผยว่า เมื่อวันที่ 8 มีนาคม 2566 ที่ผ่านมา คณะกรรมการบูรณาการกู้ชีพฉุกเฉินและความปลอดภัยทางถนน วุฒิสภา และหน่วยงานภาคีเครือข่ายได้ประชุมร่วมกับ รฟท.เพื่อบูรณาการด้านความปลอดภัยร่วมกัน ในการเตรียมความพร้อมรองรับการเกิดอุบัติเหตุฉุกเฉิน ลดการสูญเสียชีวิตและทรัพย์สินของประชาชน โดยมีนายสุรชัย เลี้ยงบุญเลิศชัย ประธานกรรมการบูรณาการกู้ชีพฉุกเฉินและความปลอดภัยทางถนน วุฒิสภา เป็นประธานในการประชุม พร้อมด้วยสมาชิกวุฒิสภา ผู้แทนจากหน่วยงานภาครัฐ ภาคเอกชน และประชาชน โดยมีผู้บริหาร รฟท.ให้การต้อนรับ และแนะนำการสาธิตรับชมระบบกู้ชีพฉุกเฉินและการเตรียมความพร้อมเพื่อรองรับกรณีเกิดการเจ็บป่วยฉุกเฉินภายในสถานีกลางกรุงเทพอภิวัฒน์
รฟท.มีมาตรการเตรียมความพร้อมในการรองรับผู้โดยสารกรณีที่เจ็บป่วยฉุกเฉิน โดยจัดให้มีห้องปฐมพยาบาล พร้อมเจ้าหน้าที่พยาบาลวิชาชีพประจำสถานีกลางกรุงเทพอภิวัฒน์ เพื่อให้การช่วยเหลือผู้โดยสาร กรณีเกิดอุบัติเหตุหรือเจ็บป่วยฉุกเฉิน ขณะเดียวกันได้จัดมาตรการรักษาความปลอดภัย ติดตั้งกล้องวงจรปิด (CCTV) ในพื้นที่มากกว่า 1,100 ตัว พร้อมเจ้าหน้าที่รักษาความปลอดภัยตลอด 24 ชั่วโมง ซึ่งครอบคลุมทั้งภายในและภายนอกสถานี รวมถึงยังมีหุ่นยนต์ต้อนรับ รถเข็นอัจฉริยะ และระบบรักษาความปลอดภัยด้วยปัญญาประดิษฐ์ (AI) ที่ยกระดับคุณภาพการให้บริการและความปลอดภัยขั้นสูงในสถานีด้วยเทคโนโลยี 5G สามารถตรวจจับความไม่ปลอดภัยที่อาจเกิดขึ้นกับผู้โดยสารและแจ้งเตือนไปยังเจ้าหน้าที่ เพื่อให้ความช่วยเหลือได้ทันท่วงที
นอกจากนี้มีการติดตั้งเครื่องกระตุ้นหัวใจไฟฟ้า (AED) ที่สถานีกลางกรุงเทพอภิวัฒน์ และสถานีอื่นๆ รวมทั้งบนขบวนรถ เพื่อให้ความช่วยเหลือเบื้องต้นแก่ผู้โดยสารที่มีภาวะหัวใจเต้นผิดจังหวะ หรือภาวะหัวใจหยุดเต้นเฉียบพลัน สามารถช่วยเหลือผู้ป่วยได้ในกรณีฉุกเฉินอย่างทันท่วงที ซึ่งจะช่วยลดอัตราการสูญเสียชีวิตลงได้
ทั้งนี้ ภายหลังจากการประชุมหารือในครั้งนี้ รฟท.ได้รับข้อเสนอแนะและข้อคิดเห็นเพื่อนำมาพัฒนาการใหบริการ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่มีความมุ่งมั่นในการพัฒนาการให้บริการด้านต่าง ๆ อย่างต่อเนื่อง โดยเน้นหลักอำนวยความสะดวก รวดเร็ว และปลอดภัย พร้อมทั้งยินดีเปิดรับฟังข้อเสนอแนะและความคิดเห็นในด้านต่าง ๆ จากทุกภาคส่วนเพื่อนำมาปรับปรุงการให้บริการให้ได้รับความพึงพอใจสูงสุดแก่พี่น้องประชาชนผู้ใช้บริการ
วันเสาร์ที่ 11 มีนาคม 2566
11/03/2566
นายกรัฐมนตรีไหว้สักการะศาลเจ้าพ่อหลักเมืองสงขลา สถานที่ศักดิ์สิทธิ์และศูนย์รวมจิตใจของคนไทยเชื้อสายจีน ทั้งในจังหวัดสงขลาและจังหวัดใกล้เคียง เพื่อความเป็นสิริมงคล
นายกรัฐมนตรีไหว้สักการะศาลเจ้าพ่อหลักเมืองสงขลา สถานที่ศักดิ์สิทธิ์และศูนย์รวมจิตใจของคนไทยเชื้อสายจีน ทั้งในจังหวัดสงขลาและจังหวัดใกล้เคียง เพื่อความเป็นสิริมงคล ในโอกาสเดินทางตรวจราชจังหวัดสงขลา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (11 มีนาคม 2566) เวลา 11.45 น. ณ ศาลเจ้าพ่อหลักเมืองสงขลา ถนนนางงาม ตำบลบ่อยาง อำเภอเมืองสงขลา จังหวัดสงขลา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายธนกร วังบุญคงชนะ รัฐมนตรีประจำสำนักนายกรัฐมนตรี เดินทางมาไหว้สักการะศาลเจ้าพ่อหลักเมืองสงขลา และสิ่งศักดิ์สิทธิ์เทพเจ้าภายในศาล โดยมีนายคณธร รัตนปราการ นายกสมาคมฮกเกี้ยนสงขลา คณะกรรมการสมาคมจีนจังหวัดสงขลา ประชาชนและนักท่องเที่ยวรอให้การต้อนรับ
เมื่อนายกรัฐมนตรีเดินทางมาถึงศาลเจ้าพ่อหลักเมืองสงขลา ได้ไหว้เทวดา ฟ้า ดิน ซึ่งตั้งอยู่ภายนอกศาลเจ้า ก่อนมายังบริเวณที่ตั้งโต๊ะพิธีภายในศาลเจ้า ซึ่งมีดอกไม้ ธูปเทียน น้ำชา อาหาร ผลไม้ พร้อมกันนี้ นายกรัฐมนตรีได้สักการะองค์เจ้าพ่อหลักเมือง เสี่ยง ฮ๋อง เหล่า เอี๋ย และเทพสิ่งศักดิ์สิทธิ์ต่าง ๆ ภายในศาลเจ้า จากนั้น นายกรัฐมนตรีตีกลอง ตีระฆัง ตีฆ้อง เอาฤกษ์ เอาชัย เพื่อความเป็นสิริมงคล ในโอกาสเดินทางมาตรวจราชจังหวัดสงขลา
จากนั้น นายกรัฐมนตรีถ่ายภาพร่วมกับนายกสมาคมฯ และคณะกรรมการ แล้วเดินแวะทักทายประชาชนและนักท่องเที่ยวที่มารอให้การต้อนรับอย่างเป็นกันเอง ก่อนเดินทางไปท่าแพขนานยนต์ อำเภอสิงหนคร จังหวัดสงขลา เพื่อตรวจเยี่ยมพื้นที่ก่อสร้างสะพานข้ามทะเลสาบสงขลาเชื่อมอำเภอเมืองสงขลากับอำเภอสิงหนครต่อไป
สำหรับศาลเจ้าพ่อหลักเมืองสงขลาแห่งนี้ถือเป็นสถานที่ศักดิ์สิทธิ์ และเป็นศูนย์รวมจิตใจของคนไทยเชื้อสายจีนทั้งในจังหวัดสงขลาและใกล้เคียง ตามความเชื่อของชาวสงขลาเชื้อสายจีนได้มีการอัญเชิญองค์เทพศักดิ์สิทธิ์ช่วยปกปักรักษาเมือง เป็นองค์เจ้าพ่อหลักเมืองมีชื่อว่า เสี่ยง ฮ๋อง เหล่า เอี๋ย มาประดิษฐานไว้ ตั้งอยู่ด้านหลังของเสาหลักเมืองสงขลา โดยตามความเชื่อของชาวสงขลาเชื้อสายจีนนั้น ผู้ใดที่มากราบไหว้สักการะศาลเจ้าพ่อหลักเมืองสงขลา และเทพเจ้าภายในศาลเจ้าพ่อหลักเมืองสงขลามักจะประสบความสำเร็จ
วันเสาร์ที่ 11 มีนาคม 2566
11/03/2566
“ทิพานัน” แจ้งข่าวดี “พล.อ.ประยุทธ์” กดปุ่มโอนเงินอุดหนุนเด็กแล้ว 1,461 ล้านบาท ให้ผู้ปกครอง 2.3 ล้านราย ย้ำมุ่งพัฒนาเด็กทุกช่วงวัยตั้งแต่แรกเกิด ส่งเงินตรงถึงมือกลุ่มเปราะบาง
“ทิพานัน” แจ้งข่าวดี “พล.อ.ประยุทธ์” กดปุ่มโอนเงินอุดหนุนเด็กแล้ว 1,461 ล้านบาท ให้ผู้ปกครอง 2.3 ล้านราย ย้ำมุ่งพัฒนาเด็กทุกช่วงวัยตั้งแต่แรกเกิด ส่งเงินตรงถึงมือกลุ่มเปราะบาง  ทันที
วันนี้ (11 มี.ค. 66) น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี มุ่งลดเหลื่อมล้ำในทุกมิติ ควบคู่ไปกับการลงทุนเพื่อพัฒนาทรัพยากรมนุษย์ รองรับเด็กทุกช่วงวัยตั้งแต่แรกเกิดจนถึงวัยทำงาน โดยได้จ่ายเงินอุดหนุนเพื่อการเลี้ยงดูเด็กแรกเกิด จำนวน 600 บาท ให้แก่เด็กแรกเกิดในครัวเรือนยากจนหรือครัวเรือนที่เสี่ยงต่อความยากจน เพื่อให้เด็กได้รับการดูแลให้มีคุณภาพชีวิตที่ดี มีพัฒนาการเหมาะสมตามวัยตั้งแต่เดือนตุลาคม พ.ศ. 2558 เป็นต้นมา
น.ส.ทิพานัน กล่าวว่า ล่าสุดขอแจ้งข่าวดีพี่น้องประชาชน เงินอุดหนุนเด็กประจำเดือนมีนาคม 2566 เข้าบัญชีแล้วเมื่อวันที่ 10 มีนาคม 2566 สำหรับผู้ปกครองที่มีสิทธิรับเงินอุดหนุนรายเดิมและรายใหม่ที่ลงทะเบียนสมบูรณ์ในระบบก่อนวันที่ 25 กุมภาพันธ์ 2566 จำนวน 2,313,966 ราย เป็นจำนวนเงิน 1,461,718,200 บาท ทั้งนี้ผู้ปกครองที่ได้รับสิทธิสามารถตรวจสอบยอดเงินจากเลขที่บัญชีธนาคารหรือพร้อมเพย์ที่แจ้งรับเงินอุดหนุนไว้ ส่วนการตรวจสอบสถานะสิทธิเงินอุดหนุนบุตรนั้น สามารถตรวจสอบได้ 3 ช่องทาง คือ 1)เว็บไซต์กรมกิจการเด็กและเยาวชน https://csgcheck.dcy.go.th/public/eq/popSubsidy.do  2)แอปพลิเคชัน "ทางรัฐ" และ 3)แอปพลิเคชัน “เงินเด็ก”
สำหรับผู้ปกครองที่ต้องการลงทะเบียนรับเงินอุดหนุนเด็กแรกเกิด ต้องมีคุณสมบัติดังนี้
1.เป็นบิดา มารดา หรือบุคคลอื่นที่เป็นผู้เลี้ยงดูเด็กแรกเกิด
2.เด็กแรกเกิดต้องอาศัยร่วมด้วย
3.เป็นครอบครัวที่มีรายได้น้อย เฉลี่ยไม่เกิน 100,000 บาท/ คน /ปี
ส่วนเด็กแรกเกิดต้องมีอายุไม่เกิน 6 ปี มีสัญชาติไทย อาศัยอยู่กับผู้ปกครองในครอบครัวที่มีรายได้น้อยและไม่อยู่ในสถานสงเคราะห์ของหน่วยงานรัฐ หรือเอกชนตามที่อธิบดีกรมกิจการเด็กและเยาวชนประกาศกำหนด หากเข้าเกณฑ์คุณสมบัติรับเงินอุดหนุนเด็กแรกเกิด สามารถลงทะเบียนผ่านออนไลน์ได้ที่แอปพลิเคชั่นเงินเด็ก ตลอด 24 ชั่วโมง หรือติดต่อลงทะเบียนได้ในพื้นที่ที่เด็กแรกเกิดและผู้ปกครองอาศัยอยู่จริง โดยกรุงเทพมหานคร ลงทะเบียนที่สํานักงานเขต เมืองพัทยา ลงทะเบียนที่ศาลาว่าการเมืองพัทยา ส่วนภูมิภาค ลงทะเบียนที่องค์การบริหารส่วนตําบล หรือเทศบาล
สอบถามข้อมูลเพิ่มเติมได้ที่ ศูนย์ช่วยเหลือสังคม โทร. 1300 ตลอด 24 ชั่วโมง หรือ ศูนย์ปฏิบัติการโครงการเงินอุดหนุนเพื่อการเลี้ยงดูเด็กแรกเกิด โทร.082-091-7245, 082-037-9767, 083-4313533, 065-731-3199(ในวันเวลาราชการ จันทร์ - ศุกร์ เวลา 08.30 - 17.00 น.)
“พล.อ.ประยุทธ์ ไม่เพียงมุ่งพัฒนาทรัพยากรมนุษย์ ด้วยการให้เงินอุดหนุนเด็ก 600 บาท และยังช่วยเหลือค่าครองชีพกลุ่มเปราะบางทั้ง เบี้ยผู้สูงอายุ 600-1,000 บาท ตามเกณฑ์อายุ และ เบี้ยผู้พิการ 800-1,000 บาท ตามเกณฑ์อายุอีกด้วย ซึ่งเป็นการช่วยเหลือที่ส่งเงินตรงถึงมือประชาชน”น.ส.ทิพานัน กล่าว
วันเสาร์ที่ 11 มีนาคม 2566
11/03/2566
นายกรัฐมนตรีห่วงใยประชาชนยืนยันตัวตนบัตรสวัสดิการ มอบรัฐมนตรี ‘อาคม’ ลงพื้นที่ จ.อุบลราชธานี -ศรีสะเกษ ติดตามผลหลังขอความร่วมมมือ 3 แบงก์ กรุงไทย ออมสิน ธ.ก.ส.ทั่วประเทศ
นายกรัฐมนตรีห่วงใยประชาชนยืนยันตัวตนบัตรสวัสดิการ มอบรัฐมนตรี ‘อาคม’ ลงพื้นที่ จ.อุบลราชธานี -ศรีสะเกษ ติดตามผลหลังขอความร่วมมมือ 3 แบงก์ กรุงไทย ออมสิน ธ.ก.ส.ทั่วประเทศเปิดให้บริการเสาร์-อาทิตย์ เสริมอำนวยความสะดวก
วันนี้ (11 มี.ค. 66) น.ส.ไตรศุลี ไตรสรกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความห่วงใยประชาชนที่อยู่ระหว่างขั้นตอนการยืนยันตัวตนร่วมโครงการบัตรสวัสดิการแห่งรัฐ จึงได้มีข้อสั่งการให้หน่วยงานที่เกี่ยวข้องอำนวยความสะดวกให้ประชาชนอย่างเต็มที่ พร้อมขอความร่วมมือธนาคาร 3 แห่งได้แก่ ธนาคารกรุงไทย ธนาคารออมสิน และธนาคารเพื่อการเกษตรและสหกรณ์การเกษตร(ธ.ก.ส.) ทั่วประเทศพิจารณาเปิดบริการในวันหยุดเสาร์-อาทิตย์ เพื่อให้ประชาชนที่คุณสมบัติผ่านแล้วสามารถดำเนินการยืนยันตัวตน ได้ทัน และเริ่มใช้จ่ายตามโครงการได้ตั้งแต่วันที่ 1 เม.ย. 66 เป็นต้นไป
พร้อมกับมอบหมายให้ นายอาคม เติมพิทยาไพสิฐ รมว.คลัง ลงพื้นที่ จ.อุบลราชธานี และจ.ศรีสะเกษ ระหว่างวันที่ 10-11 มี.ค. 66 เพื่อติดตามการดำเนินการตามข้อสั่งการดังกล่าว ซึ่งในวันที่ 11 มี.ค. นายอาคมได้ติดตามการให้บริการยืนยันตัวตนในช่วงวันหยุดของธนาคารของรัฐใน อำเภอกันทรลักษ์ อำเภอน้ำเกลี้ยง และอำเภอกันทรารมย์ จังหวัดศรีสะเกษ ซึ่งการดำเนินการเป็นไปอย่างเรียบร้อย ธนาคารแต่ละแห่งมีการจัดให้บัตรคิวและสามารถอำนวยความสะดวกแก่ประชาชนได้ทั้งการยืนยันตัวตน ผูกพร้อมเพย์โดยใช้บัตรประชาชนกับบัญชีเงินฝาก ได้เบ็ดเสร็จ ณ จุดเดียว
นายอาคม กล่าวระหว่างการลงพื้นที่จังหวัดศรีสะเกษว่า โครงการบัตรสวัสดิการแห่งรัฐ รอบล่าสุดนี้มีผู้ผ่านคุณสมบัติและต้องดำเนินการยืนยันตัวตนกับธนาคารกรุงไทย ออมสิน และธ.ก.ส. ทั้งสิ้น 14.6 ล้านคน ซึ่งขณะนี้ทั่วประเทศมีประชาชนดำเนินการยืนยันตัวตนเฉลี่ยวันละ 9 แสนคน ซึ่งมั่นใจว่าการที่ธนาคารทั้ง 3 แห่งได้เปิดให้บริการเสริมในวันหยุดเสาร์-อาทิตย์ ด้วยนี้จะช่วยให้ประชาชนที่ผ่านคุณสมบัติทั้งหมดสามารถยืนยันตัวตนได้ทันภายในเดือนมี.ค.นี้ และย้ำถึงผู้ป่วยติดเตียงที่ร่วมโครงการ สามารถมอบอำนาจให้ลูกหลานหรือญาติให้ไปดำเนินการยืนยันตัวตนแทนได้
นอกจากนี้ รมว.คลัง ยังฝากเตือนถึงประชาชนผู้ร่วมโครงการบัตรสวัสดิการแห่งรัฐทุกคนว่าให้ระมัดระวังมิจฉาชีพ ที่อาจอาศัยช่วงเวลาที่ประชาชนยืนยันตัวตนตามโครงการมาหลอกลวงด้วยวิธีต่างๆ อย่าหลงเชื่อผู้ที่ติดต่อมาทางโทรศัพท์และให้ดำเนินการทำธุรกรรมต่างๆ โดยเฉพาะโอนเงินออกจากบัญชี หากมีข้อสงสัยใดเกี่ยวกับโครงการให้ติดต่อธนาคารทั้ง 3 แห่งดังกล่าว และระมัดระวังอย่าให้ใครนำบัตรประชาชนแบบสมาร์ทการ์ดที่ใช้สำหรับใช้จ่ายตามโครงการนี้ไปใช้โดยพลการ
วันเสาร์ที่ 11 มีนาคม 2566
11/03/2566
ชวนคนไทยเที่ยว เทศกาลดอกลำดวนบานฯ ศรีสะเกษ  2566 หนึ่งกิจกรรมเด่นในปฏิทินท่องเที่ยว ททท.แนะนำต้องไปชมอัตลักษณ์วิถี 4 เผ่า การแสดงแสงสีเสียง
ชวนคนไทยเที่ยว เทศกาลดอกลำดวนบานฯ ศรีสะเกษ  2566 หนึ่งกิจกรรมเด่นในปฏิทินท่องเที่ยว ททท.แนะนำต้องไปชมอัตลักษณ์วิถี 4 เผ่า การแสดงแสงสีเสียง
วันที่ 11 มี.ค.66 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ขอเชิญชวนประชาชน ร่วมงานเทศกาลดอกลำดวนบาน สืบสานประเพณีสี่เผ่าไทศรีสะเกษ ประจำปี 2566 จัดขึ้นระหว่างวันที่ 8-12 มี.ค. 2566 ณ สวนสมเด็จพระศรีนครินทร์ วิทยาลัยเกษตรและเทคโนโลยีศรีสะเกษ อ.เมือง จ.ศรีสะเกษ โดยเทศกาลดอกลำดวนบานฯ เป็นการแสดงอัตลักษณ์ วิถีชีวิต ศิลปะ วัฒนธรรม ของชาว จ.ศรีสะเกษ ที่มีความหลากหลายของ 4 เผ่า ไทศรีสะเกษ ได้แก่ กูย เขมร ลาว เยอ อยู่ร่วมกันมานับแต่อดีตจนถึงปัจจุบัน ทั้งนี้ เพื่อคงความเป็นเอกลักษณ์ รักษามรดกทางวัฒนธรรม รวมถึงส่งเสริมการท่องเที่ยว เพื่อกระตุ้นเศรษฐกิจ ซึ่งปัจจุบันเทศกาลดอกลำดวนบานฯ ได้รับการบรรจุเป็นหนึ่งกิจกรรมโดดเด่นในปฏิทินที่การท่องเที่ยวแห่งประเทศไทย(ททท.) แนะนำให้นักท่องเที่ยวทั้งชาวไทยและต่างชาติไปเยี่ยมชมด้วย
น.ส.ไตรศุลี กล่าวว่า เทศกาลดอกลำดวนบานฯ มีกิจกรรมทั้งภาคกลางวันและภาคกลางคืน โดยกิจกรรมช่วงกลางวัน มีการแสดงรากวัฒนธรรม อาทิ บ้านจำลองของ 4 เผ่า ไทศรีสะเกษ (กูย เขมร ลาว เยอ) การแสดงที่สะท้อนให้เห็นถึงความเชื่อ พิธีกรรมประเพณี และวิถีชีวิตของชุมชน ที่มีความงานและเอกลักษณ์เฉพาะตัวของแต่ละชนเผ่า พร้อมอาหารพื้นบ้านของแแต่ละชนเผ่า มีการจัดจำหน่ายสินค้าโอท็อป (OTOP) อาหาร เครื่องดื่ม สมุนไพร ผ้าทอเบญจศรี ของใช้ เครื่องประดับ เป็นต้น กิจกรรมภาคกลางคืน ชมการแสดง เเสงสี เสียง "อารยธรรมแห่งศรัทธา มนตราศรีพฤเธศวร" ตอน รอยบรรพชน ซึ่งเป็นชุดการแสดงที่มีความยิ่งใหญ่ ใช้นักแสดงร่วมกว่า 400 คน
น.ส.ไตรศุลี กล่าวว่า การจัดงานเทศกาลดอกลำดวนบาน สืบสานประเพณีสี่เผ่าไทศรีสะเกษ สอดคล้องกับแนวทางการส่งเสริมการท่องเที่ยวเพื่อกระตุ้นเศรษฐกิจของรัฐบาล โดยการจัดเทศกาลดังกล่าวนี้ยังเอื้อหนุนการส่งเสริมสินค้าเกษตร เช่น หอม กระเทียม ผลไม้ เช่น ทุเรียน เงาะ มังคุด ลองกอง ลำไย ลิ้นจี่ และยังกระตุ้นให้เกิดการท่องเที่ยงในสถานที่ท่องเที่ยวอื่นๆในจังหวัดไปพร้อมๆกันด้วย
วันเสาร์ที่ 11 มีนาคม 2566
“อนุรักษ์” ผู้ช่วยรมว. ดีอีเอส เปิดกิจกรรม “รู้เท่าทัน รับมือข่าวปลอม”
“อนุรักษ์” ผู้ช่วยรมว. ดีอีเอส เปิดกิจกรรม “รู้เท่าทัน รับมือข่าวปลอม”
วันนี้(11 มี.ค.66)พันตำรวจโทอนุรักษ์จิรจิตรผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม(ดีอีเอส)เปิดกิจกรรมสร้างการรับรู้เพื่อรู้เท่าทันและรับมือกับข่าวปลอมครั้งที่2/2566ให้แก่กลุ่มบุคลากรทางการศึกษาและบุคลากรทางการแพทย์ภายใต้โครงการศูนย์ประสานงานและแก้ไขปัญหาข่าวปลอม(Anti Fake News Center: AFNC)เพื่อเตรียมพร้อมในการรับมือข่าวสารในปัจจุบันและสร้างความตระหนักรู้ในการใช้สื่อสังคมออนไลน์โดยมีนางสาวพิยะดาสุดกังวาลผู้อำนวยการกองยุทธศาสตร์และแผนงาน พร้อมด้วยหน่วยงานและเจ้าหน้าที่ที่เกี่ยวข้องให้การต้อนรับณห้องประชุมแม่สอดบอลรูมโรงแรมเซ็นทราบายเซ็นทาราแม่สอดจังหวัดตาก
______________
วันเสาร์ที่ 11 มีนาคม 2566
กรมเจ้าท่า บูรณาการคุมเข้มความปลอดภัยทางน้ำ กำชับผู้ประกอบการ เรือต้องปลอดภัยอยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง
...
กรมเจ้าท่า บูรณาการคุมเข้มความปลอดภัยทางน้ำ กำชับผู้ประกอบการ เรือต้องปลอดภัยอยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง
จากนโยบายรัฐบาล และกระทรวงคมนาคม มอบหมายให้กรมเจ้าท่า ดูแลความปลอดภัยและอำนวยความสะดวกให้กับประชาชนในการเดินทางทางน้ำทั่วประเทศ
สำนักงานเจ้าท่าภูมิภาคสาขาพัทยา งานตรวจการขนส่งทางน้ำ บูรณาการร่วมกับตำรวจท่องเที่ยว,เมืองพัทยา,หน่วยงานท่องเที่ยวและกีฬา และ ศรชล. ออกปฏิบัติการตรวจความปลอดภัยในการสัญจรทางน้ำในพื้นที่รับผิดชอบ ตามแผนยุทธศาสตร์เพื่อการยกระดับความปลอดภัยทางน้ำ (พัทยาโมเดล) บริเวณท่าเทียบเรือพัทยาใต้ โดยตรวจสอบ คุณสมบัติผู้ทำการในเรือ สภาพความปลอดภัยตัวเรือ ความดังของเสียงเครื่องยนต์เรือ เอกสารประจำเรือ และอุปกรณ์เพื่อความปลอดภัยประจำเรือว่ามีครบถ้วน อยู่ในสภาพพร้อมใช้งานหรือไม่ รวมถึงกฎหมายอื่นที่เกี่ยวข้องกับเจ้าหน้าที่ที่ร่วมปฏิบัติการในครั้งนี้ ซึ่งผลการตรวจพบผู้ควบคุมเรือใช้เรือขณะที่ใบประกาศนียบัตรสิ้นอายุ 1 ราย พร้อมดำเนินการตามขั้นตอนกฎหมาย
ทั้งนี้ กรมเจ้าท่า ได้กำชับเน้นย้ำเจ้าหน้าที่ให้ปฏิบัติตามมาตรการเพื่อความปลอดภัย เตรียมความพร้อมของเรือและคนเรือ ต้อนรับการกลับมาท่องเที่ยวในเมืองพัทยาของนักท่องเที่ยวทั้งชาวไทยและชาวต่างชาติ ซึ่งได้รับความร่วมมือจากผู้ประกอบการเรือเป็นอย่างดี รวมถึงกำกับ ดูแลควบคุมการเดินเรือในบริเวณดังกล่าว โดยตรวจสอบการสวมใส่เสื้อชูชีพของนักท่องเที่ยวขณะสัญจรทางน้ำ รวมทั้งปฏิบัติตามคำแนะนำของเจ้าหน้าที่เพื่อความปลอดภัย และเป็นไปตามมาตรการของพัทยาโมเดล หากประชาชนท่านใดพบเห็นเหตุการณ์ความไม่ปลอดภัยทางน้ำ สามารถโทรแจ้งสายด่วนกรมเจ้าท่า 1199 ได้ตลอด 24 ชั่วโมง
วันเสาร์ที่ 11 มีนาคม 2566
11/03/2566
เตือน! อย่าร่วมขบวนการยื่นภาษีเท็จ โทษคุก 7 ปี และปรับ 2 เสี่ยงถูกสวมรอยโอนเงิน
เตือน! อย่าร่วมขบวนการยื่นภาษีเท็จ โทษคุก 7 ปี และปรับ 2 เสี่ยงถูกสวมรอยโอนเงิน
วันนี้ (11 มี.ค. 66) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ขณะนี้มีมิจฉาชีพหลอกลวงประชาชนให้ยื่นยื่นภาษีเงินได้บุคคลธรรมดาที่เป็นเท็จเพื่อขอคืนเงินภาษี โดยมิจฉาชีพทำหน้าที่รวบรวมเลขบัตรประจำตัวประชาชน เพื่อนำมายื่นแบบภาษีและขอคืนเงินภาษีอันเป็นเท็จให้ และขอเงินส่วนแบ่งเป็นค่าดำเนินการ
ทางกรมสรรพากร แจ้งว่า หากระบบของกรมตรวจพบการขอคืนเงินภาษีที่ทุจริต นอกจากจะถูกระงับการคืนเงินและเรียกให้นำส่งเอกสารหลักฐานเพิ่มแล้ว ยังถูกขโมยข้อมูลส่วนบุคคลด้วย เช่น ชื่อ-นามสกุล ที่อยู่ วันเดือนปีเกิด เลขบัตรประชาชน เลขเลเซอร์หลังบัตร เบอร์โทร ซึ่งข้อมูลเหล่านี้สามารถนำไปสวมรอยทำธุรกรรมทางการเงินได้ มากไปกว่านั้น การขอคืนภาษีโดยทุจริต มีความผิดตามมาตรา 37 แห่งประมวลรัษฎากร มีโทษจำคุกสูงสุด 7 ปี และปรับสูงสุดถึง 200,000 บาท และ
ดังนั้น จึงขอให้ประชาชนอย่าหลงเชื่อและอย่าเข้าร่วมกับมิจฉาชีพเด็ดขาด หากเข้าร่วมขบวนการยื่นภาษีเท็จ อาจตกเป็นผู้ร่วมกระทำความผิดอาญา ซึ่งมีโทษทั้งจำและปรับได้ ทั้งนี้ หากมีข้อสงสัยเกี่ยวกับภาษี สามารถสอบถามข้อมูลเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์ RD Intelligence Center โทร.1161
วันเสาร์ที่ 11 มีนาคม 2566
11/03/2566
นายกฯ พบปะให้กำลังใจ ทักทายผู้ประกอบการพ่อค้าแม่ค้า และประชาชนที่ตลาดสันติสุข และตลาดกิมหยง ขอให้คนไทยก้าวเดินไปข้างหน้าพร้อมกัน เพื่อประเทศไทย เพื่อความสุขของคนไทยทุกคน
นายกฯ พบปะให้กำลังใจ ทักทายผู้ประกอบการพ่อค้าแม่ค้า และประชาชนที่ตลาดสันติสุข และตลาดกิมหยง ขอให้คนไทยก้าวเดินไปข้างหน้าพร้อมกัน เพื่อประเทศไทย เพื่อความสุขของคนไทยทุกคน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (11 มีนาคม 2566) เวลา 13.55 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เดินทางมาที่ตลาดสันติสุขและตลาดกิมหยง อำเภอหาดใหญ่ จังหวัดสงขลา เพื่อพบปะให้กำลังใจและทักทายผู้ประกอบการพ่อค้าแม่ค้าและประชาชนชาวหาดใหญ่
โอกาสนี้ นายกรัฐมนตรีกล่าวทักทายประชาชนว่า ดีใจที่ได้มาเจอพี่น้องชาวอำเภอหาดใหญ่ และพี่น้องชาวสงขลาในวันนี้ ไม่ว่าจะมาที่หาดใหญ่กี่ครั้ง ก็ได้รับการต้อนรับอย่างแสนอบอุ่นเช่นนี้เสมอ และวันนี้ได้เห็นหน้าตาที่แจ่มใสของทุกคน ก็ปลื้มใจที่พี่น้องชาวหาดใหญ่ พี่น้องชาวสงขลาต่างก็มีความสุขกันถ้วนหน้า ทำให้ตลาดกิมหยงกลับมาครึกครื้น มีชีวิตชีวาอีกครั้ง และยังเป็นแหล่งท่องเที่ยวสำคัญที่ต้องมาเยือนให้ได้ หากใครที่มาจังหวัดสงขลาแล้วไม่ได้มาเดินเล่นที่ตลาดกิมหยง ก็นับ
ได้ว่ามาไม่ถึงจังหวัดสงขลาเช่นกัน โดยตลาดกิมหยงแห่งนี้เป็นความภาคภูมิใจของชาวสงขลามาอย่างยาวนาน เพราะเป็นแหล่งสร้างรายได้ให้คนในท้องที่ และสร้างความสุขให้ผู้ที่มาเยือน มาตลาดกิมหยงแล้ว ก็ไม่ควรที่จะพลาดชิมอาหารสตรีทฟู้ดรอบ ๆ ที่นับเป็นว่าเป็นเสน่ห์อีกอย่างหนึ่งของไทยที่สร้างความนิยมให้แก่นักท่องเที่ยวที่เดินทางมาประเทศไทย
นอกจากนี้ นายกรัฐมนตรีกล่าวว่า การมาลงพื้นที่ในวันนี้ เพื่อติดตามและมอบแนวทางการแก้ปัญหาความเดือดร้อนของประชาชน รัฐบาลตั้งใจทำงานอย่างเต็มกำลัง เพื่อดูแลประชาชนอยางใกล้ชิดเสมอมา สิ่งเหล่านี้เป็นสิ่งสำคัญที่รัฐบาลต้องทำหน้าที่ให้ดีที่สุด ขอให้คนไทยก้าวเดินไปข้างหน้าพร้อมกัน เพื่อประเทศไทยของเรา เพื่อความสุขของคนไทยทุกคนตลอดไป
นายกรัฐมนตรีกล่าวด้วยว่า นายกฯ รักคนไทยทุกคน โดยเฉพาะคนปักษ์ใต้ ซึ่งวันนี้ได้ฝึกพูดปักษ์ใต้ด้วยเช่นกัน หรอยจังหู้ พรือมั้ง บายดีม้าย ซึ่งภาษาปักษ์ใต้เป็นเอกลักษณ์ประจำถิ่นที่มีความโดดเด่น นายกฯ ดีใจเ พราะไม่ว่าจะอยู่พื้นที่ไหนในประเทศไทย ก็ยังเคยได้ยินคนพูดภาษาใต้เสมอ ถือเป็นสิ่งที่ดีลูกหลานได้มีการสืบทอด อนุรักษ์ อัตลักษณ์ประจำถิ่นให้คงอยู่คู่ประเทศไทยต่อไป
ทั้งนี้ ในการลงพื้นที่ให้กำลังใจพ่อค้า-แม่ค้าตลาดสันติสุข และตลาดกิมหยง ของนายกรัฐมนตรีในวันนี้ มีกลุ่มพ่อค้า แม่ค้า และประชาชนชาวหาดใหญ่ และชาวสงขลา มารอต้อนรับ ให้กำลังใจนายกรัฐมนตรีตั้งแต่ช่วงเช้า ต่างส่งเสียงเชียร์ให้กำลังใจนายกฯ ลุงตู่ พร้อมทั้งมอบดอกไม้และขอถ่ายรูปกับนายกรัฐมนตรีเป็นที่ระลึกอย่างอบอุ่นและเป็นกันเองตลอดเส้นทาง